ବାଲେଶ୍ବର ୨୩।୧୨ଃ ବାଲେଶ୍ବର ସହର ନିକଟସ୍ଥ ରାମେଶ୍ବର ମନ୍ଦିର ନିକଟରେ ସଡ଼କ ଦୁର୍ଘଟଣା । ଦୁର୍ଘଟଣାରେ ଦୁଇ ଜଣଙ୍କର ମୃତ୍ୟୁ ହୋଇଛି। ମୃତକଙ୍କ ମଧ୍ୟରେ ଜଣେ ମହିଳା ଓ ଜଣେ ପୁରୁଷ ଥିବା ଜଣାପଡିଛି ।
ସୂଚନାଯୋଗ୍ୟ ଯେ, ଏକ ବ୍ରେକଡାଉନ ଟ୍ରକକୁ କ୍ରେନ୍ ଟାଣି ଟାଣି ନେଉଥିବା ବେଳେ ଡାହାଣ ପଟକୁ ମାଡି ଯାଇଥିଲା । ତେବେ ବିପରୀତ ଦିଗରୁ ଏକ ସ୍କୁଟିରେ ଜଣେ ପୁରୁଷ ଓ ମହିଳା ଆସୁଥିବା ବେଳେ କ୍ରେନଟି ତାଙ୍କ ଉପରେ ଚଢି ଯାଇଥିଲା । ଫଳରେ ଘଟଣାସ୍ଥଳରେ ଉଭୟଙ୍କ ମୃତ୍ୟୁ ହୋଇଛି । ପୋଲିସ ଘଟଣାସ୍ଥଳରେ ପହଞ୍ଚି ତଦନ୍ତ ଆରମ୍ଭ କରିଛି ।
